Vita:Méhészet

message: A mézről szóló szöveget hiánypótlásként saját honlapomról másoltam - http://www.mezfutar.hu/index.php?menu=menu031 -, így a szerzői engedély adott a felhasználáshoz. István
Akkor vissza teszem.-Marci1994 vita 2008. január 10., 20:56 (CET)
Köszönöm, és elnézést, hogy nem jeleztem. István  2008. január 10., 20:58

message: :Sajnos, nem mindenki számára egyértelmű elv az, hogy a szócikk címe meghatározza a tartalom kereteit. 
replies: text: Természetesen egy méhészeti tankönyvben minden ilyesmiről valszeg olvasni lehet.

text: Tegnap kiemeltem a háziméhre vonatkozó rész, most pedig döbbenten állok,mert látom,  hogy miközben van egy igen jó méz szócikkünk, ez a szócikk ügyet sem vet erre.

text: Javasolom, hogy össze kellene vonni a kettőt, mégpedig a méhészetnél a méztermeléssel kapcsolatos emberi tényezőket kellene kiemelni, míg a biológiaiak maradnának a méz szócikkben. Az angol szócikk még inkább a méhek tartásával foglalkozik és nem a biológiai vonatkozásokkal.--Linkoman vita 2013. július 7., 16:28 (CEST)
thread_title:   Ez a cikk jelentős részben nem a méhészetről szól, összevonási jav 

message: "Sajnálatos hogy téves környezetvédelmi politikával az akácot invaziv fajnak kiáltották ki,és ezáltal környezetvédelmi,őshonos faj indokkal az akácerdők irtásába kezdtek(Natura 2000 program keretében)"
replies: text: Ezt én kivenném, mert (ebben a formában) egyáltalán nem igaz. (Ha a beszúrója szerint igen, akkor legyen szíves alátámasztani.) Mondom ezt erdőmérnökként és az erdészeti hatóság tagjaként. Az akác valóban idegenhonos és agresszíven terjedő fafaj, ezek tények, amiket nehéz lenne tagadni. De az eliminálásáról szó sincs. A meglévő akácerdőket senki nem akarja "kiirtani", sőt még átalakíttatni sem (legalábbis kötelező jelleggel nem). EU-s támogatással mezőgazdasági területeken több ezer hektár erdő létesült az elmúlt években, melynek igen nagy hányada akácos.

text: Csak annyi alapja van az inkriminált mondatnak, hogy meglevő, őshonos fafajú erdeinkben (és az azokkal határos területeken) valóban nem kívánatos az akác további térnyerése (mivel kiszorítja az őshonos fajokat), emiatt vannak olyan erdő-környezetvédelmi támogatási jogcímek, melyek  segítségével (EU-s támogatással) lehetőség van az agresszíven terjedő idegenhonos fafajok (és ebből csak az egyik az akác) visszaszorítására. De ez csak lehetőség és nem kötelezettség. Emellett egy másik támogatási jogcímben lehetséges az éppen végvágásra kerülő akácosok (termőhelynek megfelelő) őshonos fafajjal történő leváltása. De ez szintén csak lehetőség, és az erdőgazdálkodók közül egyébként kevesen élnek vele, mert az őshonos keményfáink jóval lassabb növekedésűek, fiatal korukban igényesebbek és vadkár által veszélyeztetettebbek; ráadásul az igen jól sarjadó akácos helyén más fafajú erdőt csinálni drága és nagyon munkaigényes feladat.

text: A Natura 2000 "program"-hoz annyi köze van az egésznek, hogy ilyen területen nem lehet támogatást kapni akác telepítésre, illetve a természetvédelmi hatóságnak lehetnek előírásai a körzeti erdőtervezéskor, de tudomásom szerint az akáccal kapcsolatban általános tiltás részükről sincs sehol.   --macarpi vita 2013. július 22., 14:39 (CEST)
thread_title:  "Akácirtás"